b'\n_START_ARTICLE_\nSalamandastronin aarre\n_START_SECTION_\nJuoni\n_START_PARAGRAPH_\nNuorena ollessaan lumikko Ferago Salamurhaaja surmasi tuholaisjoukkionsa kanssa m\xc3\xa4yr\xc3\xa4 Urthoundin ja t\xc3\xa4m\xc3\xa4n vaimon Urthrunin ja j\xc3\xa4tti n\xc3\xa4iden kaksi poikasta, joista toinen oli albiino, talven armoille. My\xc3\xb6hemmin poikasten iso\xc3\xa4iti Lehtikorva saapui h\xc3\xa4vityksen keskelle. Silloin pes\xc3\xa4ss\xc3\xa4 oli vain valkoinen poikanen Valkoturkki ja raidallinen Urhojuova oli kadonnut._NEWLINE_Kauan t\xc3\xa4m\xc3\xa4n j\xc3\xa4lkeen Salamandastronia hallitsi m\xc3\xa4yr\xc3\xa4 nimelt\xc3\xa4\xc3\xa4n Urhojuova V\xc3\xa4kev\xc3\xa4. Valtias oli ottanut itselleen kasvattitytt\xc3\xa4reksi m\xc3\xa4yr\xc3\xa4neito Marian. Kasvaessaan Maria oli kuitenkin alkanut inhota vuorella vallitsevaa tiukkaa kuria. H\xc3\xa4n karkasi vuorelta nuoren j\xc3\xa4nisyst\xc3\xa4v\xc3\xa4ns\xc3\xa4 Pilkku Vesihein\xc3\xa4n kanssa. Karkumatkallaan he tapasivat nuoren ja komean lumikko Klitchin ja t\xc3\xa4m\xc3\xa4n yst\xc3\xa4v\xc3\xa4n hilleri Kehvelin. Klitch oli Ferago Salamurhaajan poika. Ferago taas piileskeli joukkoineen l\xc3\xa4hell\xc3\xa4 Salamandastronia. Klitch ja Kehveli houkuttelivat Marian ja Pilkun ansaan, mutta he p\xc3\xa4\xc3\xa4siv\xc3\xa4t pakenemaan kaukopartioj\xc3\xa4nisten toiminnan ansiosta._NEWLINE_Samaan aikaan kaksi Feragonin armeijasta karannutta k\xc3\xa4rpp\xc3\xa4\xc3\xa4, Vinosilm\xc3\xa4 ja Turilas, saapuivat Redwallin luostariin. Perusteellisen puhdistuksen j\xc3\xa4lkeen p\xc3\xa4\xc3\xa4siv\xc3\xa4t k\xc3\xa4rpp\xc3\xa4tulokkaatkin valmistelemaan juhlia. Juhlien huipennukseksi syntyi ukonilma kirkkaalta taivaalta ja salama iski luostarin katolla olevaan tuuliviiriin pudottaen sinne kiinnitetyn luostarin suojelijan, legendaarisen soturi Martinin miekan. Y\xc3\xb6ll\xc3\xa4 k\xc3\xa4rp\xc3\xa4t l\xc3\xb6ysiv\xc3\xa4t orava Samkiminin jousen ja ampuivat vahingossa Martinin miekkaa tutkineen luostarin kronikoitsija veli Halin. K\xc3\xa4rp\xc3\xa4t pakenivat luostarista soturi Martinin miekka mukanaan. Samkimia syytettiin veli Halin murhasta, sill\xc3\xa4 h\xc3\xa4net l\xc3\xb6ydettiin jousi k\xc3\xa4dess\xc3\xa4 kuolleen veljen vierest\xc3\xa4. My\xc3\xb6hemmin huomattiin k\xc3\xa4rppien kadonneen ja sitten Samkim l\xc3\xa4hti myyr\xc3\xa4yst\xc3\xa4v\xc3\xa4ns\xc3\xa4 Arulan kanssa j\xc3\xa4ljitt\xc3\xa4m\xc3\xa4\xc3\xa4n heit\xc3\xa4._NEWLINE_Samaan aikaan Salamandastronin vuorella valmistauduttiin sotaan. Maria ja Pilkku kohtaavat petollisen liskon, joka johdattaa heid\xc3\xa4t rupikonnien ansaan. Ansassa on heid\xc3\xa4n lis\xc3\xa4kseen p\xc3\xa4\xc3\xa4st\xc3\xa4isp\xc3\xa4\xc3\xa4llikk\xc3\xb6 Log-a-Login poika Nordo ja 35 muuta p\xc3\xa4\xc3\xa4st\xc3\xa4ist\xc3\xa4. K\xc3\xa4rp\xc3\xa4t Vinosilm\xc3\xa4 ja Turilas pakenivat l\xc3\xa4pi Sammalkukkamets\xc3\xa4n per\xc3\xa4ss\xc3\xa4\xc3\xa4n Samkim sek\xc3\xa4 Arula. J\xc3\xa4ljitt\xc3\xa4j\xc3\xa4t kohtasivat erakoituneen mets\xc3\xa4myyr\xc3\xa4 Vilmerin, joka johdatti heid\xc3\xa4t kuumeeseen kuolleen k\xc3\xa4rpp\xc3\xa4 Turilaksen luo._NEWLINE_Vilmeri l\xc3\xa4hti varoittamaan luostarin asukkaita, koska h\xc3\xa4n tunnisti taudin olevan r\xc3\xa4mekuumetta. K\xc3\xa4rp\xc3\xa4t olivat tuoneet taudin mukanaan Redwalliin ja pian sairastupa t\xc3\xa4yttyi kuumeilevista potilaista. Taudin ainoa l\xc3\xa4\xc3\xa4ke oli l\xc3\xa4hdevedess\xc3\xa4 keitetyt j\xc3\xa4\xc3\xa4sarven kukat, joita kasvoi vain pohjoisen vuorilla. Saukko Vedenkare l\xc3\xa4hti pohjoiseen niit\xc3\xa4 etsim\xc3\xa4\xc3\xa4n. H\xc3\xa4n sai pian matkaseurakseen luostarista karanneen p\xc3\xa4hkin\xc3\xa4hiirenpoikasen Tumpulan._NEWLINE_Maria, Pilkku, Nordo ja muut vankina olleet p\xc3\xa4\xc3\xa4siv\xc3\xa4t karkaamaan muiden Possun p\xc3\xa4\xc3\xa4st\xc3\xa4isten hy\xc3\xb6k\xc3\xa4tess\xc3\xa4 rupikonnien kimppuun. My\xc3\xb6hemmin Maria kumppaneineen tapaa Samkimin ja Arulan, joiden mukana oli my\xc3\xb6s p\xc3\xa4\xc3\xa4st\xc3\xa4isi\xc3\xa4. He kohtaavat m\xc3\xa4yr\xc3\xa4t Lehtikorvan ja Valkoturkin, ja l\xc3\xa4htev\xc3\xa4t Salamandastroniin Urhojuovan avuksi. Taistelussa Urhojuova tappaa Feragon ja Klitchin, mutta kuolee itse saamiinsa vammoihin. Valkoturkista tulee vuoren valtias, ja Samkim ja Arula l\xc3\xa4htev\xc3\xa4t Pilkku, Maria sek\xc3\xa4 soturi Martinin miekka mukanaan takaisin luostariin. Vedenkare sek\xc3\xa4 Tumpula l\xc3\xb6yt\xc3\xa4v\xc3\xa4t j\xc3\xa4\xc3\xa4sarven kukkia sek\xc3\xa4 tapaavat hirmuiset muuttohaukka- ja maakotkaheimot. Saukko ja p\xc3\xa4hkin\xc3\xa4hiiri saapuvat luostariin parantavat kukat mukanaan. My\xc3\xb6hemmin luostariin palaavat my\xc3\xb6s Samkim, Arula, Maria sek\xc3\xa4 Pilkku. Maria j\xc3\xa4\xc3\xa4 luostarin m\xc3\xa4yr\xc3\xa4suojelijaksi.'